Максім Рыжанкоў

**Максі́м Уладзі́меравіч Рыжанко́ў** (нар. , Менск, БССР, СССР) — беларускі дзяржаўны й спартовы дзяяч, дыплямат рэжыму Лукашэнкі. Фігурант Чорнага сьпісу Эўразьвязу, санкцыйных сьпісаў шэрагу іншых краінаў.

## Біяграфія
Сын беларускага спартовага дзяяча, першага прэзыдэнту НАК Беларусі .

У 1994 годзе скончыў юрыдычны факультэт БДУ па спэцыяльнасьці «Міжнароднае права», у 2003 годзе — Акадэмію кіраваньня пры прэзыдэнце Рэспублікі Беларусь па спэцыяльнасьці «Дзяржаўнае й мясцовае кіраваньне».

У 1994—1996 гадох супрацоўнік цэнтральнага апарату Міністэрства замежных справаў Рэспублікі Беларусь. З 1996 да 2000 году супрацоўнік амбасады Беларусі ў Ізраілі. У 2000—2003 гадох начальнік аддзелу АБСЭ й Рады Эўропы Міністэрства замежных справаў. У 2003—2005 гадох дарадца-пасланьнік амбасады Беларусі ў Польшчы. У 2005—2006 гадох начальнік управы Амэрыкі Міністэрства замежных справаў.

З 2006 году начальнік управы зьнешняй палітыкі Адміністрацыі прэзыдэнта Рэспублікі Беларусь. З 2012 да 2016 году памочнік прэзыдэнта Рэспублікі Беларусь па пытаньнях фізычнай культуры, спорту й разьвіцьця турызму. У 2015—2017 гадох першы віцэ-прэзыдэнт НАК Беларусі. У сьнежні 2016 году прызначаны першым намесьнікам кіраўніка Адміністрацыі прэзыдэнта.

27 чэрвеня 2024 году прызначаны міністрам замежных справаў Беларусі.

Старшыня Беларускай фэдэрацыі баскетболу з 2014 году, ганаровы сябра Беларускай фэдэрацыі шахмат з 2017 году. 6 траўня 2022 году атрымаў ордэн Пашаны, які ўручыў кіраўнік Адміністрацыі прэзыдэнта Беларусі Ігар Сергяенка. Ганаровая грамата Нацыянальнага сходу Рэспублікі Беларусь (20 чэрвеня 2014).

## Міжнародныя санкцыі
31 жніўня 2020 году ўключаны ў сьпіс асобаў, на якіх накладзена бестэрміновая забарона на ўезд у Латвію, пяцігадовая забарона на ўезд у Эстонію й забарона на ўезд у Летуву ў сувязі з тым, што *«сваімі дзеяньнямі ён арганізаваў і падтрымаў фальсыфікацыю [[Прэзыдэнцкія выбары ў Беларусі 2020 году|прэзыдэнцкіх выбараў 9 жніўня]] й наступнае гвалтоўнае здушэньне [[Пратэсты ў Беларусі (2020—2021)|мірных пратэстаў]]»*.

21 чэрвеня 2021 году ўнесены ў Чорны сьпіс Эўразьвязу.  адзначыла, што Рыжанкоў як першы намесьнік кіраўніка Адміністрацыі прэзыдэнта, які на працягу больш за дзьвюх дзесяцігодзьдзяў займаў шэраг пасадаў на дзяржаўнай службе, у тым ліку ў Міністэрстве замежных справаў і розных амбасадах, цесна зьвязаны з прэзыдэнтам і адказвае за забесьпячэньне рэалізацыі прэзыдэнцкіх паўнамоцтваў у сфэры ўнутранай і зьнешняй палітыкі, падтрымлівае рэжым Лукашэнкі. 6 ліпеня 2021 году да санкцыяў ЭЗ далучыліся Альбанія, Ісьляндыя, Ліхтэнштайн, Нарвэгія, Паўночная Македонія, Чарнагорыя.

21 чэрвеня 2021 году Рыжанкоў таксама быў даданы ў санкцыйныя сьпісы Вялікабрытаніі й Канады. 7 ліпеня 2021 году ў свой санкцыйны сьпіс Рыжанкова ўнесла й Швайцарыя.

## Крыніцы

## Вонкавыя спасылкі
* Кіраўніцтва адміністрацыі

Катэгорыя:Выпускнікі Беларускага дзяржаўнага ўнівэрсытэту
Катэгорыя:Дыпляматы Рэспублікі Беларусь
Катэгорыя:Выпускнікі Акадэміі кіраваньня пры прэзыдэнце Рэспублікі Беларусь
Катэгорыя:Беларускія спартовыя дзеячы
Катэгорыя:Беларускія асобы ў Чорным сьпісе ЭЗ
Катэгорыя:Супрацоўнікі Адміністрацыі прэзыдэнта Рэспублікі Беларусь
Катэгорыя:Памочнікі прэзыдэнта Беларусі
Катэгорыя:Міністры замежных справаў Рэспублікі Беларусь
Катэгорыя:Узнагароджаныя Ганаровай граматай Нацыянальнага сходу Рэспублікі Беларусь